stanford-oval/wikipedia huggingface dataset:
Urheiluvuosi 2020
Voimistelu

Telinevoimistelun Euroopan-mestaruuskilpailut oli tarkoitus järjestää naisten osalta 30.4.–3.5. Pariisissa, Ranskassa, ja miesten osalta 27.–31.5. Bakussa, Azerbaidžanissa, mutta ne peruttiin koronavirusepidemian vuoksi.
Trampoliinivoimistelun Euroopan-mestaruuskilpailut oli tarkoitus järjestää 7.–10.5. Göteborgissa, Ruotsissa, mutta ne peruttiin koronavirusepidemian vuoksi.
Rytmisen voimistelun Euroopan-mestaruuskilpailut oli tarkoitus järjestää 21.–24.5. Kiovassa, Ukrainassa, mutta ne peruttiin koronavirusepidemian vuoksi.
Yleisurheilu

Sisäratojen maailmanmestaruuskilpailut oli tarkoitus järjestää 13.–15.3. Nanjingissa, Kiinassa mutta ne siirrettiin vuoteen 2021 Kiinassa vallitsevan koronavirusepidemian vuoksi.
Euroopan-mestaruuskilpailut oli tarkoitus järjestää 25.–30.8. Pariisissa, Ranskassa mutta huhtikuussa ne päätettiin perua kokonaan koronaviruspandemian vuoksi.
Ruotsalainen Armand Duplantis paransi sisäratakilpailuissa kahdesti seiväshypyn maailmanennätystä: hän ylitti 617 cm 8.2. Toruńissa, Puolassa ja 618 cm 15.2. Glasgow'ssa, Skotlannissa.
Aiheesta muualla

Kuvia tai muita tiedostoja aiheesta Urheiluvuosi 2020 Wikimedia Commonsissa
Škoda Praktik

| Škoda Praktik |
| --- | --- |

Valmistustiedot
Valmistusmaa:   Tšekki
Valmistaja:  Škoda Auto
Konserni:  Volkswagen Group
Valmistusvuodet:  2007–2015
Korimalli:  pakettiauto
Edeltäjä:  Škoda Fabia Praktik
Teknisesti samankaltaisia:   A4-pohjalevyn mallit  Audi A3 (Typ 8L)  Audi TT (Typ 8N)  SEAT León (Typ 1M)  SEAT Toledo (Typ 1M)  Škoda Octavia (Typ 1U)  Škoda Roomster  Volkswagen Bora  Volkswagen Bora (2007)  Volkswagen C-Trek  Volkswagen Golf IV  Volkswagen Lavida I  Volkswagen New Beetle   A04-pohjalevyn mallit  Audi A2  SEAT Córdoba (Typ 6L)  SEAT Ibiza (Typ 6L)  Škoda Fabia (Typ 6Y)  Škoda Fabia (Typ 5J)  Volkswagen Fox  Volkswagen Gol III  Volkswagen Polo IV  Volkswagen Saveiro III  Volkswagen SpaceFox 
Tekniset tiedot
Pohjalevy:  Volkswagen Group A4 Volkswagen Group A04
Moottori:  R3 R4
Iskutilavuus:  1,2–1,4 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali
Škoda Praktik on Škoda Auton vuosina 2007–2015 valmistama pieni pakettiautomalli, joka perustuu Škoda Roomsteriin. Aiemmin mallinimi oli ollut käytössä Forman Praktik- ja Fabia Praktik -malleissa, jotka olivat farmariautoja ilman takaikkunoita ja -istuimia. Praktik ei kuulunut Suomen tuontiohjelmaan.
Moottorivalikoimassa olivat 1,2- (70 hv) ja 1,4-litraiset (86 hv) bensiinimoottorit sekä 1,4-litrainen (70 hv) dieselmoottori. Tavaratilan suuruus on 1 783 litraa ja kantavuus versiosta riippuen 560–640 kilogrammaa.
Aiheesta muualla

Kuvia tai muita tiedostoja aiheesta Škoda Praktik Wikimedia Commonsissa
Škodan automallit
| --- | --- |
Nykyiset henkilöautomallit:   Enyaq  Fabia  Kamiq  Kamiq (Kiina)  Karoq  Kodiaq  Kushaq  Octavia  Rapid  Scala  Slavia  Superb 
Entiset mallit:   100/110  105/120  110 R  130  1000 MB  1200  440  450  Citigo  Favorit  Felicia  Forman  Garde  Octavia (1959)  Pickup  Popular  Praktik  Rapid (1935)  Rapid (1984)  Rapid (Intia)  Roomster  Superb (1934)  Yeti
Ystäväni Winn-Dixie

| Ystäväni Winn-Dixie> Because of Winn-Dixie |
| --- | --- |

Ohjaaja:  Wayne Wang
Käsikirjoittaja:  Kate DiCamillo (romaani) Joan Singleton (käsikirjoitus)
Tuottaja:  Joan Singleton
Säveltäjä:  Rachel Portman
Kuvaaja:  Karl Walter Lindenlaub
Leikkaaja:  Deirdre Slevin
Pääosat:  AnnaSophia Robb Jeff Daniels Cicely Tyson Dave Matthews Eva Marie Saint
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  20th Century Studios Disney+
Ensi-ilta:   18. helmikuuta 2005
Kesto:  102 min
Alkuperäiskieli:  englanti
Budjetti:  14 000 000 dollaria
Aiheesta muualla
IMDb 
AllMovie
Infobox OKNimi-testi OK: 
Ystäväni Winn-Dixie on vuonna 2005 ensi-iltansa saanut, Kate DiCamillon romaaniin Because of Winn-Dixie perustuva lastenelokuva. Elokuvassa Winn-Dixien roolia esittivät kaksi picardienpaimenkoiraa.
Juoni

Elokuva alkaa, kun pieni tyttö nimeltä Opal (AnnaSophia Robb) muuttaa pastori-isänsä (Jeff Daniels) kanssa pieneen Naomin kaupunkiin Floridaan.
Opalin mennessä kaupungissa olevaan Winn-Dixie-ketjun supermarketiin hän tapaa siellä pörröisen koiran. Opal ei löydä koiran omistajaa, joten hän päättää pitää sen. Hän antaa koiralle nimeksi Winn-Dixie sen löytöpaikan mukaan. Tyttö ja koira ystävystyvät, ja Opal saa siitä hyvän leikkikaverin. Koiran kanssa hän ystävystyy muidenkin kummallisten kaupunkilaisten kanssa. Kun eräänä salamoivana yönä Opal herää siihen, että Winn-Dixie juoksee ympäri taloa, hän saa tietää koiran potevan ukkoskammoa. Kun Opal ja hänen ystävänsä Gloria (Cicely Tyson) päättäävät järjestää puutarhakutsut puhkeaa ukonilma. Winn-Dixie juoksee kauhuissaan pois. Opal etsii koiraa herkeämättä, mutta ei löydä sitä. Kun Opal on jo heittänyt toivonsa Winn-Dixie palaa kotiin ja sille järjestetään juhlat.
Näyttelijät

| 0 | 1 | 2 |
| --- | --- | --- |
|  AnnaSophia Robb  | … |  Opal   |
|  Jeff Daniels  | … |  Preacher   |
|  Cicely Tyson  | … |  Gloria   |
|  Dave Matthews  | … |  Otis   |
|  Eva Marie Saint  | … |  Miss Franny   |
|  Courtney Jines  | … |  Amanda Wilkinson   |
|  Nick Price  | … |  Dunlap Dewberry   |
|  Luke Benward  | … |  Stevie Dewberry   |
|  Elle Fanning  | … |  Sweetie Pie Thomas   |
Äiti Teresan naisten yliopisto

| Äiti Teresan naisten yliopisto |
| --- | --- |
 engl. Mother Teresa Women's University 
Perustettu:  1984
Tyyppi:  julkinen
Sijainti:   Kodaikanal, Tamil Nadu  Intia
Sivusto:  https://www.motherteresawomenuniv.ac.in/
Äiti Teresan naisten yliopisto (engl. Mother Teresa Women's University) on Tamil Nadun osavaltiossa Kodaikanalissa sijaitseva yliopisto. Sekä opiskelijat että henkilökunta ovat yksinomaan naisia. Se perustettiin vuonna 1984 Tamil Nadun hallinnon määräyksellä edistämään nuorten tyttöjen korkeakouluttautumista. Yliopisto on nimetty katolilaisen pyhimyksen Äiti Teresan mukaan.
Yliopiston kanslerina toimii automaattisesti Tamil Nadun kuvernööri, joka on kaikkien muidenkin osavaltioiden julkisten yliopistojen kansleri. Kansleri nimittää yliopiston varakanslerin. Tammikuussa 2023 tähän virkaan nimitettiin K. Kala.
Yliopistossa on 16 yksikköä (engl. department):
bioteknologia
kemia
kauppatieteet
tietojenkäsittelytiede
pedagogiikka
englannin kieli
historia ja turismi
kotitalous
kirjastoala
hallintotiede
matematiikka
fysiikka
sosiologia
tamilin kieli
visuaalinen viestintä
naisopinnot
PGP

| Pretty Good Privacy |
| --- | --- |
Kehittäjä:  Phil Zimmermann
Kehityshistoria
Ensijulkaisu:  1991
Tiedot
Alusta:  Alustariippumaton
Aiheesta muualla
Verkkosivusto
PGP (Pretty Good Privacy, vapaasti suomennettuna ”melko hyvä yksityisyys”) on järjestelmä, jonka avulla tietoa voi salata ja allekirjoittaa. Salatut tiedot voi myös purkaa ja allekirjoitukset vahvistaa sopivalla avaimella. Erityisen suosittu PGP on sähköpostin salauksessa. PGP perustuu julkisen avaimen salaukseen, jossa salaus tapahtuu vastaanottajan julkisella avaimella ja salatun sanoman avaaminen julkista avainta vastaavalla salaisella avaimella. Toisin sanoen salauksessa voidaan luetella henkilöt, jotka voivat avata viestin.
PGP-järjestelmässä käyttäjät eivät tarvitse viranomaisilta varmenteita kuten PKI-ratkaisuissa, vaan käyttäjät muodostavat luottamusverkon (web of trust). Viestistä voi tarkastaa ketjun, ketkä uskovat, että salausavain kuuluu sille käyttäjälle, joka lähettäjä väittää olevansa. Luottamusverkon perusteella vastaanottaja voi arvioida, luottaako hän avaimeen, jolla viesti on allekirjoitettu. Kun avain on luotettu, voi allekirjoitetun viestin autenttisuuden varmistaa PGP:llä.
Historia

PGP:n kehitti Phil Zimmermann vuonna 1991. Tuonna vuonna  Yhdysvaltain senaatin lakiehdotus vaati, että hallituksen piti saada takaovi kaikkiin salaustyökaluihin. Phil Zimmermann yhdisti joitakin yleisiä salausmenetelmiä tuottaakseen ohjelmiston, jonka hän antoi nimeksi Pretty Good Privacy tai PGP. Tietojenkäsittelytieteilijät ja matemaatikot tunsivat ja ymmärsivät PGP:n taustalla olevat ideat, mikä tarkoittaa, että pääkäsitteet eivät olleet varsinaisesti innovaatioita. Zimmermannin todellinen innovaatio oli tuoda nämä työkalut kenen tahansa kotitietokoneen omistajan käyttöön. Jo varhainen versio (PGP) antoi tavallisille kotitietokoneille pääsyn sotilasluokan salausmenetelmiin.
Standardointi

IETF aloitti PGP:n standardoinnin nimellä OpenPGP vuonna 1997 ja se on määritelty RFC-dokumenteissa:
RFC 4880 – OpenPGP Message Format
RFC 3156 – MIME Security with OpenPGP
Toteutuksia

Alkuperäinen PGP-ohjelma kohtasi monenlaisia vientirajoituksista ja patenteista johtuvia vaikeuksia. Näiden vuoksi virallinen versio muuttui vähitellen kaupalliseksi versioksi. Norjassa ylläpidettiin kuitenkin ilmaista versiota alkuperäisestä PGP-ohjelmasta.
Kaupallista versiota ylläpiti aluksi PGP Inc., joka myytiin Computer Associates -yritykselle vuonna 1997. Computer Associates ei kuitenkaan saanut siitä menestyvää tuotetta ja kaikki kehitys ja tuki lopetettiin vuonna 2002. Myöhemmin vuonna 2002 muodostettiin PGP Corporation, joka hankki oikeudet jatkaa tuotteen kehitystä.
Uudempi toteutus GnuPG (GNU Privacy Guard, lyhyesti GPG) on täysin vapaa ohjelma ja se on OpenPGP-määritysten mukainen.
PGP on alun perin komentorivipohjainen ohjelma, mutta ainakin Windowsille on saatavana graafisella käyttöliittymällä varustettu PGP Desktop, jolla työskentely onnistuu hiirellä. PGP Desktop on nykyään kaupallinen Symantecin ylläpitämä ohjelma, mutta vanhempia versioita ja kokeiluversioita on saatavana ilmaiseksi.
Aiheesta muualla

PGP Corporation, tämänhetkinen "virallinen" kaupallinen versio PGP-ohjelmasta (Arkistoitu – Internet Archive)
OpenPGP-standardointiryhmän kotisivu
Alkuperäisen PGP-ohjelman vapaan version norjalainen kotisivu
Phil Zimmermannin kotisivu
Ohjeita PGP:n käyttöön
Paavo Erkko

Paavo Erkko (21. kesäkuuta 1896 Helsinki – 8. heinäkuuta 1936 Helsinki) oli suomalainen maataloustutkija, maaviljelijä ja Helsingin Sanomien apulaisjohtaja. Erkko toimi Maatalouden Työtehoseuran johtajana ja tutki maatalouden työtehokysymyyksiä.
Paavo Erkon vanhemmat olivat Helsingin Sanomien päätoimittaja Eero Erkko ja Maissi Erkko. Hän pääsi ylioppilaaksi 1917 Helsingin maanviljelyslyseosta ja valmistui Helsingin yliopistosta agronomiksi 1921 ja filosofian kandidaatiksi 1922. Erkko oli opiskeluaikanaan harjoittelemassa Leteensuon koeasemalla ja kiinnostui siellä suoviljelystä.
Erkko osallistui Suomen sisällissotaan valkoisten puolella Uudenmaan rakuunarykmentissä oltuaan ensin punaisten vankina Tampereella.
Erkko perehtyi valmistumisensa jälkeen kesällä 1922 valtion apurahan turvin suoviljelystoimintaan Saksassa ja Pohjoismaissa. Hän toimi vuodesta 1922 alkaen maanviljelijänä hoitaen vuokraamaansa virkataloa Tammelan pitäjän Teurolla. Erkko oli Maatalouden Työtehoseuran johtajana 1926–1936. Hän tutki maatalouden työtehokysymyksiä, julkaisi teoksia alalta ja oli Suomen Maataloustieteellisen Seuran jäsen. Vuoden 1936 alussa Erkko tuli Helsingin Sanomien talousosaston palvelukseen apulaisjohtajaksi. Hän oli Helsingin Sanomien johtokunnan jäsen ja toimi Helsingin Uusi Kirjapaino Oy:n tilintarkastajana.
Paavo Erkko kuoli 40-vuotiaana tapaturmaisesti 8. heinäkuuta 1936. Paavo Erkon veljiä olivat Helsingin Sanomien päätoimittaja Eljas Erkko ja kemian alan diplomi-insinööri Eero O. Erkko.
Julkaisuja

Palkkaustavat maataloudessa ja niiden sovelluttaminen käytäntöön. Maatalouden työtehoseuran julkaisuja n:o 10. Helsinki 1932
Tutkimustuloksia tukin- ja halonajotöistä.  Maatalouden työtehoseuran julkaisuja n:o 11. Helsinki 1932
Talviajotöiden tehostamisesta. Porvoo 1933
Työteho maataloudessa. WSOY 1934
Tutkimuksia maatalouden eri hevostyövälineiden aiheuttamista vetovastuksista ja hevosten työtuotannoista. Valtion maatalouskoetoiminnan julkaisuja n:o 62. Maatalouden tutkimuskeskus, Helsinki 1934
Turvepehkun käytöstä johtuvat työt ja kustannukset. Maatalouden työtehoseuran julkaisuja n:o 17. Helsinki 1935
Tutkimustuloksia kattohaasian ja seipään käytöstä. Maatalouden työtehoseuran julkaisuja n:o 18. Helsinki 1935
Talviajotöiden ennakkosuunnittelusta. Porvoo 1936
Mihin suuntaan olisi maatalouden pyöräajoneuvojen kehitettävä. Maatalouden työtehoseura, Jokioinen 1936
Aiheesta muualla

Päivälehden arkisto : Erkko, Paavo
Onward

| Onward Hawkwind |
| --- | --- | --- |

Studioalbumin tiedot
 Julkaistu: 30. huhtikuuta 2012
 Tyylilaji: space rock
 Kesto: 81.28
 Levy-yhtiö: Eastworld Recordings
Hawkwindin muut julkaisut
| Blood of the Earth 2010 | Onward 2012 | Stellar Variations 2012 |
Onward on Hawkwindin vuonna 2012 julkaistu studioalbumi, joka sisältää myös aiemmin julkaistua sekä uudelleen nauhoitettua materiaalia. Se julkaistiin tupla-cd:nä. Musiikillisesti albumi on sekoitus yhtyeen perinteistä space rockia ja ambient-vaikutteita. Albumi sisältää kolme bonus-kappaletta, jotka on omistettu yhtyeen vuonna 2008 edesmenneen kosketinsoittajan Jason Stuartin muistolle.
Kappaleet

Seasons – 5.37
The Hills Have Ears – 5.08
Mind Cut – 4.54
System Check – 1.06
Death Trap – 3.31
Southern Cross – 6.41
The Prophecy – 4.11
Electric Tears – 0.56
The Drive By – 4.39
"Death Trap" on uudelleennauhoitus vuonna 1978 alun perin julkaistusta kappaleesta. Tämä versio on aiemmin julkaistu yhtyeen MySpace-sivustolla nimellä "Death Trap 09".
Computer Cowards – 5.25
Howling Moon – 2.11
Right to Decide – 6.30 (bonus)
Aerospace Age – 5.51 (bonus)
The Flowering of the Rose – 8.21 (bonus)
Trans Air Trucking – 2.36
Deep Vents – 0.32
Green Finned Demon – 5.25
. – 7.54
"Right to Decide" on uudelleennauhoitus vuonna 1993 alun perin julkaistusta kappaleesta. "Aerospace Age" on uudelleenversiointi yhtyeen edesmenneen vokalistin Robert Calvertin soolokappaleesta "The Aerospace Age Inferno". Kaksi edellä mainittua sekä "The Flowering of the Rose" ovat tällä albumilla merkitty bonus-kappaleiksi, ja ne ovat aiemmin julkaistu yhtyeen web- ja MySpace-sivustolla, sekä "Right to Decide" julkaistiin myös yhtyeen 40 Anniversary Promo-CD:llä vuonna 2009. "The Flowering of the Rose" sisältää katkelmia yhtyeen 1970-luvun kappaleista "Steppenwolf" ja "Damnation Alley". Kappale tunnettiin yhtyeen kotisivuilla nimellä "Dam Jam Jason" ja se on omistettu yhtyeen vuonna 2008 edesmenneelle kosketinsoittaja Jason Stuartille. Albumin päättää nimetön, ns. "piilotettu" bonusraita.
Muusikot

Dave Brock - kitara, kosketinsoittimet, laulu
Richard Chadwick - rummut, laulu
Tim Blake - kosketinsoittimet, theremin
Mr. Dibs - basso, laulu
Niall Hone - kitara, basso, efektit
Jason Stuart - kosketinsoittimet (CD 2 kpl. 3,4 ja 5)
Huw Lloyd Langton - kitara (CD 1 kpl. 2)
Arvosteluja

Subba-Cultcha.com (Arkistoitu – Internet Archive) (8/10)
Starfarer.net (Arkistoitu – Internet Archive) (positiivinen)
Imperiumi: 7½/10
Årdalstangen

Årdalstangen Årdalinjärven (takana) ja Årdalinvuonon (edessä) välissä. Järven kauemmassa päädyssä näkyy Øvre Årdal ja vasemmalla pilven alla Seimsdalenin eteläosa.
Årdalsstangen on Sognin ja Fjordanen läänissä sijaitsevan Årdalin kunnan hallinnollinen keskus. Se on Øvre Årdalin ohella toinen kunnan pääasiallisista asutuskeskuksista. Taajaman pinta-ala on 1,13 km² ja asukasluku 1373 (2018). Asukastiheys on 1 215 asukasta/km².
Kylä sijaitsee Sognevuonosta haaroittuvan Årdalinvuonon päässä. Se sijaitsee Årdalin entisestä hallinnollisesta keskuksesta Indre Offerdalista noin 15 kilometriä koilliseen ja Seimsdalenin laaksosta neljä kilometriä itään. Årdalinjärvi sijaitsee taajaman pohjoisosassa, ja sen vastarannalla sijaitsee Øvre Årdal. Kylän läpi virtaa Hæreidselvijoki.
Årdal Kopperstue (suom. Årdalin kuparimökki) rakennettiin Årdalstangeniin arviolta vuonna 1720 kuparinkäsittelyä varten.
Kylä on alumiiniteollisuuden kuljetukselle tärkeä risteyskohta. Norsk Hydron hiilielektroditehdas, laboratorio, hallinnollinen keskus ja satama sijaitsevat Årdalstangenissa. Kylässä on myös hotelli, turistikohteita ja kirkko.
Käännös suomeksi
Oscar Cantú

Oscar Cantú vuonna 2017.
Oscar Cantú (s. 5. joulukuuta 1966 Houston, Texas, Yhdysvallat) on yhdysvaltalainen roomalaiskatolinen piispa. Hänet vihki Galveston-Houstonin hiippakuntaan diakoniksi James Anthony Tamayo 6. marraskuuta 1993 ja papiksi Joseph Anthony Fiorenza 21. toukokuuta 1994. Hänet nimitettiin 10. huhtikuuta 2008 San Antonion arkkihiippakunnan vihkipiispaksi ja Dardanuksen titulaaripiispaksi. Piispaksi konsekroinnin suoritti 2. kesäkuuta José Horacio Gómez Velasco, jota avustivat Joseph Anthony Fiorenza ja Joe Steve Vásquez.
Cantú toimi myös San Antonion apostolisena hallitsijana toukokuusta lokakuuhun 2010.
Cantú siirtyi Texasista New Mexicoon saatuaan 10. tammikuuta 2013 nimityksen Las Crucesin piispaksi. Hänet asetettiin uuteen virkaansa 28. helmikuuta.
Åreskutan

Åreskutan
Åreskutan Åren rautatieaseman takaa kuvattuna
| --- | --- |
Tyyppi:  Tunturi
Sijainti:  Åre,  Ruotsi
Vuoristo:  Skandit
Korkeus merenpinnasta:  1 420 m
Helpoin reitti:  Kabinbanan
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Åreskutan on tunturi Åren kunnassa läntisessä Jämtlandissa, Ruotsissa. Sen korkein kohta on 1 420 metriä merenpinnan yläpuolella. Åreskutan on Ruotsin suosituimpia ja tunnetuimpia talviurheilukeskuksia.
Gondolihissi Åreskutanin laella
Åreskutanin laskettelurinteitä
Åre (laskettelurinne)

| Åre |
| --- | --- |

Paikkakunta::  Tukholma, Ruotsi
Talviurheilukeskus:: Hammarbybacken
Vuori:: Hammarbybacken
Rinneluokitus:: Punainen
Yläasema:: 93,5 m
Ala-asema:: 8,5 m
Korkeusero:: 85 m
Pituus:: noin 340 m
Keskijyrkkyys:: noin 25 %
Hissi
Hissi:: Sickla tai Globen
Tyyppi:: Ankkurihissi
Ala-asema:: 8,5 m
Yläasema:: 93,5 m
Kaupunkiparipujottelu
Lähtö:: 70 m
Maali:: 11 m
Korkeusero:: 59 m
Pituus:: 180 m
Keskijyrkkyys:: 32,8 %
1. MC-kilpailu:: 23.2.2016
Åre (aiemmin Sälen) on laskettelurinne Hammarbybackenin talviurheilukeskuksessa Tukholmassa Ruotsissa.
Åre-rinteessä järjestetään alppihiihdon maailmancupin kaupunkiparipujottelukilpailuja. Rinne nimettiin Sälenistä Åreksi vuonna 2018.
Äiti Meera

Äiti Meera vuonna 2020
Äiti Meera (s. 26. joulukuuta 1960) on Saksassa asuva intialaissyntyinen nainen, jonka seuraajat pitävät häntä avatarina.
Hänen syntymänimensä on Kamala Reddy. Äiti Meera vastaanottaa tuhansia vieraita kaikista uskonnoista darshanille, jota hän johtaa täydellisessä hiljaisuudessa. Hänen darshaninsa koostuu rituaalista, jossa hän koskettaa henkilön päätä ja katsoo sitten hänen silmiinsä.
Aiheesta muualla

Kuvia tai muita tiedostoja aiheesta Äiti Meera Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Mutter Meera
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mother Meera
Käännös suomeksi
Käännös suomeksi
Ylivieskan kirkon tuhopoltto

Ylivieskan kirkko ennen tuhopolttoa.
Ylivieskan kirkon tuhopoltto oli maaliskuussa 2016 tehty tuhopoltto. Tuhopolton kohde oli Ylivieskan kirkko.
Tapahtumien kulku

Mies lähti 26. maaliskuuta 2016 kello 18 kotoaan autolla, mukanaan kanisteri ja rautakanki. Kello 18.40 hän haki huoltoasemalta kanisteriin bensiiniä. Saavuttuaan kirkolle hän pääsi sisään sakastin ovesta noin tunnin murtautumisyritysten jälkeen. Sisälle päästyään mies sytytti kirkon bensiinillä palamaan ja poistui rakennuksesta viiden minuutin kuluessa. Kirkosta poistuttuaan mies soitti itse hätäkeskukseen. Kaksi minuuttia miehen ilmoituksesta hätäkeskus oli jo saanut palosta useita soittoja. Kirkko tuhoutui tulipalossa täysin, ja mies otettiin tekopaikalta kiinni noin kello 20.
Puhelu hätäkeskukseen

| Puhuja | Lause |
| --- | --- |
Hätäkeskus: Hätäkeskus, päivää
Tekijä: Päivää
Tekijä: Saisko paloautoja tänne Ylivieskan seudulle täällä kirkko palaa, niin ettei pala koko kaupunki
Hätäkeskus: Joo, no siellä pitäisi palokuntaa olla useampi yksikkö kirkon luona
Tekijä: Joo ei riitä välttis, tulee koko ajan lisää. Saisko Alavieska, Sievi, alakunnat Nivala
Hätäkeskus: Joo, varmasti palokunta huolehtii tämän, ei tarvi sinun siitä huolehtia
Tekijä: Joo
Hätäkeskus: No niin, hei
Tekijä: Hei hei
Tekijä

Tekijä oli vuonna 1989 syntynyt pohjoispohjalainen mies. Terveyden ja hyvinvoinnin laitos totesi miehen syyntakeettomaksi. THL:n lausunnossa todettiin, että mies ei ymmärtänyt tekonsa tosiasiallista luonnetta. Hän oli sairastanut paranoidista skitsofreniaa vuodesta 2013.
Tuomio oikeudessa

Ylivieska-Raahen käräjäoikeus tuomitsi miehen syyllistyneen syyntakeettomana törkeään vahingontekoon. Oikeus totesi miehen sytyttäneen Ylivieskan seurakunnan omistaman kirkon palamaan. Vahingonteosta törkeän teki se, että teossa käytettiin palavia nesteitä palon auttamiseksi ja sen varmistamiseksi. Käräjäoikeuden mukaan mies yritti sitkeästi polttaa kirkkoa. Mies ei väittänyt oikeudessa esim. ääniharhojen olleen osallisia kirkon polttamiseen. Tämän vuoksi oikeus totesi miehen olevan oikeudenvasteinen. Tuomioistuimen mukaan mies ei sairautensa takia ollut syyntakeinen. Mielentilatutkimuksen mukaan mies oli tahdosta riippumattoman hoidon tarpeessa, joten käräjäoikeus lähetti miehen tahdosta riippumattomaan hoitoon. Oikeus määräsi miehen maksamaan Ylivieskan seurakunnalle 5 200 euroa. Mies tunnusti tekonsa.
Uusi kirkko

Tuhopoltetun kirkon tilalle rakennettiin uusi kirkko.
Syksyllä 2019 kirkolliskokous teki avustuspäätöksen seurakunnalle vuonna 2018. Tuolloin seurakunta esitti hankkeen kooksi 10 miljoonaa euroa, ja seurakunta sai avustusta miljoona euroa. Kirkolliskokouksen päätöksen jälkeen kulut nousivat 13,4 miljoonaan euroon.
Pyhän Kolminaisuuden kirkko vihittiin käyttöön  4. huhtikuuta 2021.
Ylivieskan uuden kirkon rakennustyömaa Kauppakadun suunnasta.
Škoda Octavia (2019)

| Škoda Octavia Typ NX |
| --- | --- |

Valmistustiedot
Valmistusmaa:   Intia  Kiina  Tšekki
Valmistaja:  Škoda Auto
Konserni:  Volkswagen Group
Valmistusvuodet:  2019–
Korimalli:  5-ovinen hatchback 5-ovinen farmari
Luokka:  D-segmentti
Edeltäjä:  Škoda Octavia (Typ 5E)
Teknisesti samankaltaisia:  Audi A3 (Typ 8Y) Cupra Formentor Ford Tourneo Connect III SEAT León (Typ KL) Volkswagen Caddy (Typ SB) Volkswagen Golf VIII Volkswagen Talagon
Tekniset tiedot
Pohjalevy:  Volkswagen Group MQB Evo
Moottori:  R3 R4
Iskutilavuus:  1,0–2,0 l
Käyttövoima:  bensiini diesel ladattava hybridi
Vetotapa:  etuveto neliveto
Vaihteisto:  6-vaihteinen manuaali 6-vaihteinen kaksoiskytkin 7-vaihteinen kaksoiskytkin
Škoda Octavia Typ NX on Škoda Octavian neljännen sukupolven malli, jota on valmistettu vuodesta 2019 lähtien.
Škoda Octavia (2019–)

Neljännen sukupolven Octavia esiteltiin marraskuussa 2019. Se perustuu edelleen samalle MQB-pohjalevylle kuin edeltäjänsä. Pituudeltaan hatchback-malli kasvoi 19 millimetriä ja farmari 22 millimetriä. Kumpikin on 15 millimetriä edellismallia leveämpi. Muotoilultaan malli on hyvin lähellä suurempaa Škoda Superbia, joka uudistui kasvojenkohotuksessa aiemmin samana vuonna. Sisätilojen ilme on samankaltainen kuin Škoda Scalassa ja käytetyt materiaalit ovat edellismallia korkealaatuisempia.
Vuoden 2019 Euro NCAP -kolaritestistä Octavia sai tulokseksi täydet viisi tähteä.
Bensiinimoottoreina ovat kolmesylinterinen 1,0-litrainen (108 hv) sekä nelisylinteriset 1,5- (148 hv) ja 2,0-litraiset (187 hv). Dieselmoottori on 2,0-litrainen TDI (114/148/197 hv). Saatavana on myös ladattava hybridimalli Octavia iV, jossa 1,4-litraisen bensiinimoottorin ja sähkömoottorin yhteisteho on 201 hevosvoimaa.
Urheilullinen Octavia RS on saatavana bensiini- ja dieselmalleina sekä myös lataushybridinä. Bensiinimoottorina on 2,0 TSI (242 hv) ja dieselinä 2,0 TDI (197 hv). Lataushybridimallissa 1,4-litraisen bensiinimoottorin parina on 113 hevosvoiman tehoinen sähkömoottori. Nelivetoisena on saatavana ainoastaan dieselversio.
Ainoastaan Kiinan markkinoille esiteltiin keväällä 2021 pidennetty Octavia Pro -malli. Sen akseliväli on 44 millimetriä ja kokonaispituus 64 millimetriä tavallista Octaviaa pidempi.
Aiheesta muualla

Kuvia tai muita tiedostoja aiheesta Škoda Octavia (2019) Wikimedia Commonsissa
Škoda Octavia Combi
Škoda Octavia RS
Škoda Octavia Pro